turjo4nis/wikipedia-bn-dump-20250701 huggingface dataset:
রণদীপ হুদা

রণদীপ হুদা (জন্ম: ২০ আগস্ট ১৯৭৬) একজন ভারতীয় চলচ্চিত্র অভিনেতা। তিনি প্রধানত হিন্দি সিনেমা এবং কয়েকটি ইংরেজি চলচ্চিত্রে তার কাজের জন্য পরিচিত। মনসুন ওয়েডিং দিয়ে তার হিন্দি চলচ্চিত্রে অভিষেক হয়েছিল । গ্যাংস্টার চলচ্চিত্র ওয়ান্স আপন আ টাইম ইন মুম্বই (২০১০) এর মাধ্যমে তিনি তার ক্যারিয়ারে একটি টার্নিং পয়েন্ট পেয়েছিলেন এবং সাহেব, বিবি অর গ্যাংস্টার (২০১১), রং রসিয়া (২০১৪), হাইওয়ে (২০১৪) এবং সরবজিৎ (২০১৪) ছবিতে অভিনয় করার জন্য সমালোচকদের প্রশংসা অর্জন করেছিলেন।

তিনি জান্নাত ২ (২০১২), জিসম ২ (২০১২), ককটেল (২০১২), কিক (২০১৪), সুলতান (২০১৬), বাঘী ২ (২০১৮) সফল চলচ্চিত্রগুলিতে উপস্থিত হওয়ার জন্যও পরিচিত । ২০২০ সালে, তিনি এক্সট্রাকশন দিয়ে হলিউডে আত্মপ্রকাশ করেছিলেন ।

চলচ্চিত্র জীবনের পাশাপাশি, তিনি অসংখ্য মঞ্চ নাটকে অভিনয় করেছেন এবং লি ব্লেসিং -এর এ ওয়াক ইন দ্য উডস- এর একটি রূপান্তর দিয়ে একজন নাট্যকার হিসেবে আত্মপ্রকাশ করেছিলেন । এছাড়াও তিনি একজন পেশাদার অশ্বারোহী যিনি নিয়মিত পোলো, শো জাম্পিং এবং ড্রেসেজ ইভেন্টে অংশগ্রহণ করেন। ভারতের অশ্বারোহী ফেডারেশন কর্তৃক আয়োজিত নয়াদিল্লিতে একটি ওপেন ড্রেসেজ ইভেন্টে তিনি রৌপ্য পদক জিতেছিলেন ।

প্রারম্ভিক জীবন এবং পটভূমি 
রণদীপ হুদা ১৯৭৬ সালে ২০ আগস্ট ভারতের হরিয়ানা প্রদেশের রোহটাকে একটি হিন্দু যৌথ পরিবারে জন্মগ্রহণ করেন । তার পিতা ডাক্তার রণবীর হুদা একজন ডাক্তার এবং মা আশা হুদা একজন সমাজকর্মী। তার বড় বোন ডাক্তার অঞ্জলি হুদা একজন মেডিসিন বিশেষজ্ঞ এবং ছোট ভাই সন্দীপ হুদা সফটওয়্যার প্রকৌশলী হিসেবে সিঙ্গাপুরে কর্মরত।

শৈশবে হুদা হরিয়ানার সোনেপাতে অবস্থিত বোর্ডিং স্কুল মতিলাল নেহরু স্কুল অভ স্পোর্টসে পড়াশুনা করেন। তার পরিবার তাকে একজন ডাক্তার হিসেবে দেখতে চেয়েছিলো। তাকে দিল্লী পাবলিক স্কুল, আর. কে. পুরম এ ভর্তি করা হয়।

১৯৯৫ সালে তিনি স্কুলের পড়াশোনা শেষ করার পর অস্ট্রেলিয়ার মেলবোর্নে চলে যান, যেখানে তিনি মার্কেটিং-এ স্নাতক ডিগ্রি এবং ব্যবসায় ব্যবস্থাপনা এবং মানবসম্পদ ব্যবস্থাপনায় স্নাতকোত্তর ডিগ্রি অর্জন করেন । সেই সময়কালে, তিনি একটি চাইনিজ রেস্তোরাঁয়, গাড়ি ধোয়ার কাজ, ওয়েটার হিসেবে এবং দুই বছর ট্যাক্সি ড্রাইভার হিসেবে কাজ করেন। ২০০০ সালে, তিনি ভারতে ফিরে আসেন এবং একটি বিমান সংস্থার বিপণন বিভাগে কাজ করেন। পরবর্তীকালে তিনি মডেলিং এবং দিল্লিতে অপেশাদার থিয়েটারে কাজ শুরু করেন।

২০২৩ সালের নভেম্বরে একটি ঐতিহ্যবাহী মণিপুরী মেইতে বিয়ের অনুষ্ঠানে হুডা মণিপুরী অভিনেত্রী এবং মডেল লিন লাইশরামকে বিয়ে করেন।

চলচ্চিত্র তালিকা

চলচ্চিত্র

টেলিভিশন

সঙ্গীত ভিডিও

পুরস্কার এবং মনোনয়ন

তথ্যসূত্র

বহিঃসংযোগ 

 

১৯৭৬-এ জন্ম
জীবিত ব্যক্তি
ভারতীয় অভিনেতা
ভারতীয় চলচ্চিত্র অভিনেতা
হিন্দি চলচ্চিত্র অভিনেতা
ভারতীয় কণ্ঠাভিনেতা
মেলবোর্ন বিশ্ববিদ্যালয়ের প্রাক্তন শিক্ষার্থী
দিল্লি পাবলিক বিদ্যালয়ের প্রাক্তন শিক্ষার্থী
জয়দ্রথ

জয়দ্রথ () সিন্ধুদেশের রাজা ছিলেন। তার পিতার নাম ছিল বৃদ্ধক্ষত্র। তার সাথে ধৃতরাষ্ট্রের কন্যা দুর্যোধনের বোন দুঃশলার বিবাহ হয়। তাদের পুত্রের নাম সুরথ।

দ্রৌপদীকে অপহরণ 
পাণ্ডবদের বনবাসের ১২ বছর পূর্ণ হবার দিন পাণ্ডবদের কাম্যকবনে অবস্থানকালে জয়দ্রথ দ্রৌপদীকে দেখে মুগ্ধ হন এবং আশ্রমে পাণ্ডবদের অনুপস্থিতির সুযোগ নিয়ে দ্রৌপদীকে অপহরণ করে
পালাতে থাকেন। মূলত পাণ্ডবদের শেষ এক বছরের অজ্ঞাতবাস ভঙ্গ করতে গান্ধার নরেশ শকুনি তাকে দ্রৌপদীকে অপহরণ করতে বলে। এতে পঞ্চপাণ্ডব অজ্ঞাতবাসে প্রকট হবে দ্রৌপদীকে রক্ষা করতে। কিন্তু ওই সময় পাণ্ডবরা মৃগয়া শেষ করে আশ্রমে প্রত্যাবর্তন করে দ্রৌপদীর ধাত্রীর কন্যার নিকট সমস্ত বিষয় অবগত হয়। এরপর পাণ্ডবরা জয়দ্রথের অনুসরণ করে। অর্জুনের সাথে যুদ্ধে জয়দ্রথের সৈন্যরা পরাস্ত ও নিহত হওয়ায় পর তিনি দ্রৌপদীকে রথ থেকে নামিয়ে দিয়ে পালাতে থাকে। কিন্তু ভীম ও অর্জুন তাকে বন্দী করে। ভীম হত্যা করতে উদ্যত হলে যুধিষ্ঠির তাকে বোন দুঃসলার বৈধব্যের কথা মনে করিয়ে দেয় এবং যুধিষ্ঠির ও অর্জুনের অনুরোধে ভীম তাকে হত্যা না করে তার মাথা কামিয়ে ছেড়ে দেয়। ভীম কামানো মাথায় পাঁচটি কেশ স্তম্ভ রেখে দেয় যা পঞ্চপাণ্ডবদের স্মরণ করায়।

তপস্যা 
এই অপমানের প্রতিশোধ গ্রহণের জন্য ইনি মহাদেবের তপস্যা করে অর্জুন ভিন্ন সমস্ত পাণ্ডবকে অন্তত একদিনের জন্য জয় করতে পারার বর লাভ করেন। ফলে কুরুক্ষেত্র যুদ্ধে অভিমন্যুকে বধের জন্য দ্রোণ যে চক্রব্যূহ নির্মাণ করেছিলেন, তার দ্বাররক্ষী ছিল জয়দ্রথ। নকুল ও সহদেবকে ইনি পরাজিত করেন, এমনকি প্রবল চেষ্টা করেও ভীম তাকে অতিক্রম করে ব্যুহে ঢুকতে পারেননি এই একদিনের জন্যে। এই চক্রব্যূহ মধ্যে প্রবিষ্ট অভিমন্যু নিহত হন। এই সময় অর্জুন সংসপ্তকদের সাথে যুদ্ধে নিযুক্ত থাকার জন্য ব্যূহ মুখে উপস্থিত হতে সক্ষম হননি। সন্ধ্যাকালে শিবিরে ফিরে অভিমন্যুবধের সংবাদ শুনে অর্জুন প্রতিজ্ঞা করেন যে পরের দিনের সূর্যাস্তের পূর্বেই তিনি জয়দ্রথকে হত্যা করবেন অথবা অগ্নিকুণ্ডে প্রবেশ করে প্রাণত্যাগ করবেন। এই প্রতিজ্ঞার বিষয় জেনে জয়দ্রথ পালানোর চেষ্টা করলে দুর্যোধন ও দ্রোণ তাকে রক্ষা করার প্রতিশ্রুতি দেন। পরদিন জয়দ্রথকে রক্ষার জন্য দ্রোণ প্রথমে একটি শকটব্যূহ রচনা করেন। এই ব্যূহের ভিতরে গর্ভব্যূহ এবং গর্ভব্যূহের মধ্যে সুচীব্যূহের বিন্যাস করেন। পরে উক্ত সুচীব্যূহের মধ্যে বিশাল সৈন্যশ্রেণীর ভিতর জয়দ্রথকে লুকিয়ে রাখেন।

মৃত্যু 
অর্জুন যথাসাধ্য চেষ্টা করেও জয়দ্রথের কাছে পৌঁছাতে অসমর্থ হলে কৃষ্ণ যোগবলে চক্রদ্বারা সূর্যকে আচ্ছাদিত করে দেন ফলে দিন থাকতেই সন্ধ্যা সৃষ্টি হলে জয়দ্রথ আত্মপ্রকাশ করে নির্ভয়ে সূর্যাস্ত দেখতে থাকে। তখন কৃষ্ণ অর্জুনকে বলেন যে জয়দ্রথের পিতা বৃদ্ধক্ষত্র জয়দ্রথের জন্মকালে দৈববাণী শুনেছিলেন যে রণস্থলে জয়দ্রথের মুণ্ডুচ্ছেদ হবে, তখন তিনি এই অভিসম্পাত করেন যে যে তার পুত্রের মস্তক ভূলুণ্ঠিত করবে তার মস্তক শতভাগে বিদীর্ণ হবে। যুদ্ধকালে বৃদ্ধক্ষত্র স্যমন্তপঞ্চক দেশের বহির্ভাগে তপস্যা করছিলেন। এই কারণে কৃষ্ণের পরামর্শে অর্জুন কৌতূহলী ও অসতর্ক জয়দ্রথের মাথা এক শরাঘাতে কেটে ফেলেন এবং তা মাটিতে পড়ার আগেই আরও কয়েকটি বাণে মুণ্ডুকে উড়িয়ে নিয়ে গিয়ে উলপাহাড়ীতে সন্ধ্যাবন্দনারত রাজা বৃদ্ধক্ষত্রের
কোলে ফেলেন। রাজা বৃদ্ধক্ষত্র না বুঝে উঠে দাঁড়ান। ফলে এই মাথা মাটিতে পতিত হওয়ায় তার নিজের মাথাও শত ভাগে বিদীর্ণ হয়।

তথ্যসূত্র

প্রাচীন ভারতীয় ঐতিহাসিক চরিত্র
মহাভারতের চরিত্র
অর্জুন রামপাল

অর্জুন রামপাল (জন্ম: ২৬ নভেম্বর, ১৯৭২), একজন ভারতীয় অভিনেতা, প্রযোজক, মডেল এবং টেলিভিশন উপস্থাপক। তিনি বলিউডের একজন প্রতিষ্ঠিত অভিনেতা। ২০০১ সালে পিয়ার ইশক অর মোহাব্বাত চলচ্চিত্রের মাধ্যমে তার চলচ্চিত্রাভিনয়ে অভিষেক ঘটে। এই চলচ্চিত্রে অভিনয়ের জন্য রামপাল ফিল্মফেয়ার বেস্ট মেল ডেব্যু এর মনোনয়ন লাভ করেন। তিনি দিল হ্যায় তুমহারা, দিল কা রিশতা, অসম্ভব, ইয়াকিন, ওম শান্তি ওম, রক অন!!, হাউজফুল, রা ওয়ান প্রভূতি চলচ্চিত্রে অভিনয় করেছেন। রক অন চলচ্চিত্রে অভিনয়ের জন্য অর্জুন ভারতের জাতীয় চলচ্চিত্র পুরস্কার - সহ অভিনেতা এবং ফিল্মফেয়ার পুরস্কার লাভ করেন। অর্জুনের প্রযোজনা প্রতিষ্ঠানের নাম চেজিং গণেষা ফিল্মস।

চলচ্চিত্র তালিকা

অভিনেতা

প্রযোজক

গায়ক 
টেলিভিশান উপস্থাপক

ব্যক্তিগত জীবন 
অর্জুন রামপাল সাবেক মিস ইন্ডিয়া এবং সুপার মডেল মেহ্র জেসিয়া কে বিয়ে করেন। তাদের দুই কন্যা আছে; মাহিক্কা এবং মাইরা। ২০১৩ সালে অর্জুন মুম্বই শহরে ঘোড়ায় টানা গাড়ি বন্ধের প্রচারণায় যোগ দেন।

তথ্যসূত্র

বহিঃসংযোগ 

১৯৭২-এ জন্ম
ভারতীয় অভিনেতা
জীবিত ব্যক্তি
হিন্দি চলচ্চিত্র অভিনেতা
ভারতীয় টেলিভিশন উপস্থাপক
ভারতীয় কণ্ঠাভিনেতা
দিল্লি বিশ্ববিদ্যালয়ের প্রাক্তন শিক্ষার্থী
ভারতীয় চলচ্চিত্র প্রযোজক
ভারতীয় পুরুষ মডেল
মুম্বইয়ের চলচ্চিত্র প্রযোজক
শ্রেষ্ঠ পার্শ্ব অভিনেতা বিভাগে স্ক্রিন পুরস্কার বিজয়ী
মধ্যপ্রদেশের অভিনেতা
২১শ শতাব্দীর ভারতীয় অভিনেতা
হিন্দু কলেজ, দিল্লি বিশ্ববিদ্যালয়ের প্রাক্তন শিক্ষার্থী
ভারতীয় চলচ্চিত্র অভিনেতা
শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার (ভারত) বিজয়ী
আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী
শ্রেষ্ঠ পার্শ্ব অভিনেতা বিভাগে জি সিনে পুরস্কার বিজয়ী
মুম্বইয়ের অভিনেতা
আন্ধারমানিক নদী

আন্ধারমানিক নদী বাংলাদেশের দক্ষিণ-পশ্চিমাঞ্চলের পটুয়াখালী জেলা ও বরগুনা জেলায় অবস্থিত অন্যতম নদী। নদীটির দৈর্ঘ্য ২৯ কিলোমিটার, গড় প্রস্থ ৫০০ মিটার। বাংলাদেশ পানি উন্নয়ন বোর্ড বা "পাউবো" কর্তৃক আন্ধারমানিক নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৪। এটা গঙ্গা-পদ্মা সিস্টেমে অবস্থিত অন্যতম বৃহৎ উপকূলীয় নদী।

প্রবাহ 
আন্ধারমানিক নদীটি পটুয়াখালী জেলার কলাপাড়া উপজেলার মিঠাগঞ্জ ইউনিয়নে প্রবহমান টিয়াখালি নদী থেকে উৎপত্তি লাভ করেছে। অতঃপর নদীর জলধারা নীলগঞ্জ ও খাপড়াভাঙ্গা ইউনিয়ন হয়ে বরগুনা জেলার আমতলী উপজেলার বড়বগী ইউনিয়ন পর্যন্ত প্রবাহিত হয়ে বঙ্গোপসাগরে পতিত হয়েছে।

বর্ণনা 
আন্ধারমানিক নদীটি এখন নাব্যতা সমস্যায় ভুগছে। কলাপাড়ার অধিবাসিগণ নদীটির মরুময়তা নিয়ে বেশ সোচ্চার। পলি পড়ে এবং নতুন চর জেগে ৪০ কিলোমিটার নদীটির প্রায় ২৫ কিলোমিটার স্থায়ীভাবে শুকিয়ে গেছে। ১৯৬০ এর দশকে স্থানীয় সরকার আন্ধারমানিক নদীর উপর অনেক বাঁধ নির্মাণ করে। তখন থেকেই নদীর নাব্যতা শুরু হয়। ২০১৩ সালে বাংলাদেশ সরকার ঘোষণা করে আন্ধারমানিক নদীর তীরে নতুন সমুদ্রবন্দর স্থাপিত হবে। তখন থেকে নদীটি গুরুত্ব পেতে শুরু করে এবং বিশেষজ্ঞগণের অভিমত নদীটি দক্ষিণ বাংলাদেশের ভবিষ্যৎ অর্থনৈতিক কেন্দ্রবিন্দু হিসেবে কাজ করবে।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র 

পটুয়াখালী জেলার নদী
বরগুনা জেলার নদী
কলাপাড়া উপজেলা
আমতলী উপজেলা
বাংলাদেশের নদী
বলেশ্বর নদী

বলেশ্বর নদী  বাংলাদেশের দক্ষিণ-পশ্চিমাঞ্চলের পিরোজপুর, বাগেরহাট ও  বরগুনা জেলার একটি নদী।  নদীটির দৈর্ঘ্য ১৪৬ কিলোমিটার, গড় প্রস্থ ১৬৪৪ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পাণ্ডব নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৫৯। এই নদীটি সুন্দরবনের মাঝে অবস্থিত একটি নদী।

বর্ণনা
বলেশ্বর নদীটি বাগেরহাট জেলার পূর্ব সীমান্তে এবং বরগুনা জেলার পশ্চিম সীমান্তে অবস্থিত। নদীটির পূর্ব প্রান্তে পৃথিবীর সর্ববৃহৎ উপকূলীয় বনভূমি সুন্দরবন অবস্থিত। নদীটি গঙ্গা-ভ্রম্মপুতে ডেলটায় অবস্থিত। বলেশ্বর নদী দক্ষিণে প্রবাহিত হয়ে হরিণঘাটা নদীর সাথে মিলিত হয়ে বঙ্গোপসাগরে পতিত হয়েছে। এ নদীর মোহনায় লালদিয়া সমুদ্রসৈকত অবস্থিত।

তথ্যসূত্র

পিরোজপুর জেলার নদী
বাগেরহাট জেলার নদী
বরগুনা জেলার নদী
বাংলাদেশের নদী
সুন্দরবন
হরিণঘাটা নদী

হরিণঘাটা নদী বাংলাদেশের দক্ষিণে বাগেরহাট এবং বরগুনা জেলার মধ্য দিয়ে প্রবাহিত একটি নদী। এটা গঙ্গা-পদ্মা নদী ব্যবস্থাপনার অন্যতম বৃহৎ উপকূলীয় নদী।

বর্ণনা
নদীটি বলেশ্বর নদীর  দক্ষিণে অবস্থিত। বলেশ্বর নদীর পানি বয়ে নিয়ে এটি বঙ্গোপসাগরে পতিত হয়। এটি বাগেরহাট জেলা এবং বরগুনা জেলার সীমানা আলাদা করেছে। নদীটি বাগেরহাট জেলার শরণখোলা উপজেলা এবং বরগুনার জেলার পাথরঘাটার  মধ্য দিয়ে প্রবাহিত হয়েছে।

তথ্যসূত্র

বরগুনা জেলার নদী
বাগেরহাট জেলার নদী
বাংলাদেশের নদী
বুড়ো গৌরাঙ্গ নদী

বুড়ো গৌরাঙ্গ নদী বাংলাদেশের বরিশাল বিভাগের পটুয়াখালী জেলায় অবস্থিত একটি নদী। নদীটি সাগরে পতিত হয়েছে।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

পটুয়াখালী জেলার নদী
বাংলাদেশের নদী
একদিনের আন্তর্জাতিক অভিষেকে ৫ উইকেট লাভকারী ক্রিকেটারদের তালিকা

ক্রিকেটে পাঁচ-উইকেট প্রাপ্তি বলতে ক্রিকেট খেলার কোন একটি ইনিংসে একজন বোলার কর্তৃক পাঁচ বা ততোধিক উইকেট লাভ করাকে বুঝায়। এটিকে ফাইভ-ফর বা ফিফার নামে আখ্যায়িত করা হয়ে থাকে। পাঁচ-উইকেট প্রাপ্তি একজন বোলারের উল্লেখযোগ্য অর্জন হিসেবে বিবেচনা করা হয়। অক্টোবর, ২০১৬ সাল পর্যন্ত একদিনের আন্তর্জাতিকে চারশতাধিক পাঁচ-উইকেট প্রাপ্তির ঘটনা ঘটেছে। তন্মধ্যে ১৩জন খেলোয়াড় তাদের ওডিআই অভিষেকে এ সাফল্য লাভ করেছেন। অস্ট্রেলিয়া, বাংলাদেশ, দক্ষিণ আফ্রিকা, শ্রীলঙ্কা, ওয়েস্ট ইন্ডিজ, জিম্বাবুয়ে ও ইংল্যান্ড - এ সাতদলের খেলোয়াড়গণ এ কৃতিত্ব প্রদর্শন করেন। তন্মধ্যে, শ্রীলঙ্কা ৩জন বোলার এ তালিকায় শীর্ষে রয়েছেন। বাংলাদেশ ও দক্ষিণ আফ্রিকার ২জন বোলার এ সম্মাননায় রয়েছেন। আইসিসি’র সহযোগী সদস্য কানাডা ও আয়ারল্যান্ড থেকেও অভিষেকে পাঁচ-উইকেট লাভের ঘটনা ঘটেছে। কিন্তু, ভারত, নিউজিল্যান্ড ও পাকিস্তান থেকে কেউই ওডিআই অভিষেকে এ কৃতিত্ব প্রদর্শনে ব্যর্থ হয়েছেন।

শ্রীলঙ্কান ক্রিকেটার ইউভাইস কারনাইন প্রথম বোলার হিসেবে একদিনের আন্তর্জাতিকের অভিষেকে পাঁচ-উইকেট পেয়েছেন। মার্চ, ১৯৮৪ সালে নিউজিল্যান্ডের বিপক্ষে ২৬ রানে ৫ উইকেট নিয়ে তিনি এ কীর্তিগাথা রচনা করেন। পরবর্তী ক্রিকেটার হিসেবে জানুয়ারি, ১৯৮৮ সালে অস্ট্রেলীয় টনি ডোডেমাইড তার এ সফলতাকে ম্লান করে দেন ৫/২১। ১৯৯১ সালে প্রথম দক্ষিণ আফ্রিকান ক্রিকেটার হিসেবে অ্যালান ডোনাল্ড এ সম্মান পান। কিন্তু খেলায় দক্ষিণ আফ্রিকা দল ৩-উইকেটের ব্যবধানে পরাজিত হলেও ডোনাল্ড ম্যান অব দ্য ম্যাচের পুরস্কার পান।

কানাডার ক্রিকেটার অস্টিন কডরিংটন ২০০৩ সালের ক্রিকেট বিশ্বকাপের মাধ্যমে তার ওডিআই অভিষেক ঘটান। বিশ্বকাপে প্রথম ক্রিকেটার হিসেবে তিনি ২৭ রান খরচায় ৫ উইকেট দখল করেন। তার নৈপুণ্যে কানাডা বাংলাদেশের বিপক্ষে ৬০ রানে জয় পায়।

অক্টোবর, ২০১৬ পর্যন্ত দক্ষিণ আফ্রিকার কাগিসো রাবাদা’র ৬/১৬ লাভ অভিষেকে সেরা বোলিং পরিসংখ্যান হিসেবে পরিচিতি পাচ্ছে। এরপূর্বে অভিষেকে সেরা বোলিং পরিসংখ্যান ছিল ওয়েস্ট ইন্ডিজের ক্রিকেটার ফিদেল অ্যাডওয়ার্ডসের। তিনি ২২ রানে ৬ উইকেট পেয়েছিলেন। তিনি ওভারপ্রতি ২.০০ রান দিয়ে সর্বাপেক্ষা মিতব্যয়ী বোলার হন। কিন্তু শ্রীলঙ্কার চরিত বুদ্ধিকা’র ওডিআই অভিষেকে পাঁচ-উইকেট প্রাপ্তিতে ওভারপ্রতি রান দেন ৭.৪৪।

সাম্প্রতিককালে ইংল্যান্ডের জ্যাক বল অভিষেকে পাঁচ উইকেট পেয়েছেন। ৭ অক্টোবর, ২০১৬ তারিখে স্বাগতিক বাংলাদেশের বিপক্ষে ৫/৫১ লাভ করেন।

বাংলাদেশের পক্ষে তাসকিন আহমেদের পর দ্বিতীয় ক্রিকেটার হিসেবে মুস্তাফিজুর রহমান এ সম্মাননায় অভিষিক্ত হন। ১৮ জুন, ২০১৫ তারিখে শের-ই-বাংলা ক্রিকেট স্টেডিয়ামে অনুষ্ঠিত সফরকারী ভারতের বিপক্ষে তিনি এ কৃতিত্ব অর্জন করেন ৫০ রানের বিনিময়ে। তার কৃতিত্বে বাংলাদেশ দল ৭৯ রানে জয়লাভ করে ও তিনি ম্যান অব দ্য ম্যাচ নির্বাচিত হন। তিনটি ক্ষেত্র বাদে সংশ্লিষ্ট দলগুলো জয় পায়।

নির্দেশিকা

পাঁচ-উইকেট প্রাপ্তি

পাদটীকা

তথ্যসূত্র

আরও দেখুন 

 কাগিসো রাবাদা
 মুস্তাফিজুর রহমান
 একদিনের আন্তর্জাতিক
 বাংলাদেশী ওডিআই ক্রিকেটারদের তালিকা
 ২০১৬-১৭ ইংল্যান্ড ক্রিকেট দলের বাংলাদেশ সফর

আন্তর্জাতিক ক্রিকেটে পাঁচ-উইকেট লাভকারী খেলোয়াড়দের তালিকা
একদিনের আন্তর্জাতিক ক্রিকেটের রেকর্ডসমূহ
একদিনের আন্তর্জাতিক ক্রিকেট অভিষেকে ৫ উইকেট লাভকারী ক্রিকেটার
আন্তর্জাতিক ক্রিকেটে ৫ উইকেট লাভকারীদের তালিকা
জয়সাগর দিঘী

বাংলাদেশের সিরাজগঞ্জ জেলার রায়গঞ্জ উপজেলায় বেশ কয়েকটি প্রাচীন ও ঐতিহাসিক স্থান রয়েছে। তার মধ্যে অন্যতম একটি প্রাচীন ও ঐতিহাসিক দীঘির নাম জয়সাগর।
সিরাজগঞ্জ জেলার রায়গঞ্জ উপজেলার সোনাখাড়া ইউনিয়নের নিমগাছি ও গোতিথা দুই মৌজার মধ্যে জয়সাগর দীঘি অবস্থিত। ঐতিহাসিক ও প্রাচীন এই দীঘিটি বেশ বিশালাকার। প্রাচীনকালে দীঘিটির দৈর্ঘ্য ছিল আধা মাইল, প্রস্থ ছিল আধা মাইল এর কিছু কম, অর্থাৎ আয়তন প্রায় ৫৮ একর ছিল। এই দিঘীর স্বচ্ছ জলের সৌন্দর্য মুগ্ধ করে আগত পর্যটকদের।
এই দিঘীটি নিয়ে অনেক লোককথা প্রচলিত আছে। সেন বংশীয় রাজা অচ্যুত সেন গৌড়াধিপতি ফিরোজ শাহর করদ রাজা ছিলেন। তার রাজধানী ছিল কমলাপুর। জানা যায়, ফিরোজ শাহের পুত্র বাহাদুর শাহ অচ্যুত সেন রাজার কন্যা অপরূপ সুন্দরী ভদ্রাবতীকে দেখে মুগ্ধ হন। তিনি তাকে বিয়ে করার প্রস্তাব দেন। কিন্তু রাজা অচ্যুত সেন সম্মত না হওয়ায় বাহাদুর শাহ কমলাপুর আক্রমণ করে ভদ্রাবতীকে অপহরণ করে নিমগাছিতে নিয়ে যান।
রাজা অচ্যুত সেন তাঁর সৈন্যবাহিনীসহ বাহাদুর শাহকে আক্রমণ করেন। নিমগাছি প্রান্তরে ব্যাপক যুদ্ধ হয়। বাহাদুর শাহের মুষ্টিমেয় সৈন্য সেনরাজের বিরাট সৈন্যবাহিনীর কাছে যুদ্ধে (১৫৩২-৩৪ খ্রি.) পরাজয়বরণ করেন। রাজা অচ্যুত সেন যুদ্ধে জয়লাভ করে ভদ্রাবতীকে উদ্ধার করেন। এ বিজয় গৌরবের স্মৃতি হিসেবে এবং পরকালের কল্যাণের জন্য তিনি নিমগাছির কাছে ‘জয়সাগার’ নামে এক দিঘি খনন করান। যুদ্ধজয়ের কারণেই দিঘিটির নাম হয় জয়সাগর।
৪ পারে ২৮টি বাধা ঘাট দিয়ে জয়সাগর দীঘি তৈরি করা হলেও, বর্তমানে এ ঘাটের কোনো চিহ্ন নেই। বল্লাল সেনের বংশধর রাজা অচ্যুত সেনের দুর্গ ও সেনানিবাস ছিল এই দীঘির পারে, এখন তা বিলুপ্ত হয়েছে গেছে। জয়সাগর দীঘি ছাড়াও রাজা অচ্যুত সেন তার সেনাপতি প্রতাপের নামে, প্রতাপ দীঘি, ভৃত্য উদয়ের নামে উদয় দীঘি এবং কন্যা ভদ্রাবতির নামে ভদ্রা দীঘি খনন করেন।

অবস্থান
রায়গঞ্জ উপজেলার সোনাখাড়া ইউনিয়নের নিমগাছি ও গোতিথা দুই মৌজার মাঝে জয়সাগর দীঘিটি অবস্থিত।  নিমগাছি বাজার থেকে দীঘির দুরত্ব পশ্চিম দিকে প্রায় আধা কিলোমিটার। আয়তন প্রায় ৫৮ একর। এ দিঘি সংলগ্ন  আরও কয়েকটি দিঘী রয়েছে।  প্রতিদিন এখানে প্রচুর দর্শনার্থী  ঘুরে বেড়াতে আসেন।

ইতিহাস
জনশ্রুতি আছে রাজা তার কয়েকলক্ষ গরু ও প্রজাদের পানি কষ্ট নিবারণের জন্য জয়সাগর দীঘি খনন করেন। সে সময় এ অঞ্চল সেন বংশীয় রাজা অচ্যুত সেন শাসন করেন।

তথ্যসূত্র

বাংলাদেশের জলাশয়
জানুয়ারি ১৯০০



জানুয়ারী ১, ১৯৯০ (সোমবার)

জানুয়ারী ২, ১৯৯০ (মঙ্গলবার)
 জন্মঃ উইলিয়াম হাইনেস,  আমেরিকান অভিনেতা,ভার্জিনিয়া (মৃত্যু-১৯৭৩)।

জানুয়ারী ৩, ১৯৯০ (বুধবার)

জানুয়ারী ৪, ১৯৯০ (বৃহস্পতিবার)

জানুয়ারী ৫, ১৯৯০ (শুক্রবার)

জানুয়ারী ৬, ১৯৯০ (শনিবার)

জানুয়ারী ৭, ১৯৯০ (রবিবার)

জানুয়ারী ৮, ১৯৯০ (সোমবার)

জানুয়ারী ৯, ১৯৯০ (মঙ্গলবার)

জানুয়ারী ১০, ১৯৯০ (বুধবার)

জানুয়ারী ১১, ১৯৯০ (বৃহস্পতিবার)

জানুয়ারী ১২, ১৯৯০ (শুক্রবার)

জানুয়ারী ১৩, ১৯৯০ (শনিবার)

জানুয়ারী ১৪, ১৯৯০ (রবিবার)

জানুয়ারী ১৫, ১৯৯০ (সোমবার)

জানুয়ারী ১৬, ১৯৯০ (মঙ্গলবার)

জানুয়ারী ১৭, ১৯৯০ (বুধবার)

জানুয়ারী ১৮, ১৯৯০ (বৃহস্পতিবার)

জানুয়ারী ১৯, ১৯৯০ (শুক্রবার)

জানুয়ারী ২০, ১৯৯০ (শনিবার)

জানুয়ারী ২১, ১৯৯০ (রবিবার)

জানুয়ারী ২২, ১৯৯০ (সোমবার)

জানুয়ারী ২৩, ১৯৯০ (মঙ্গলবার)

জানুয়ারী ২৪, ১৯৯০ (বুধবার)

জানুয়ারী ২৫, ১৯৯০ (বৃহস্পতিবার)

জানুয়ারী ২৬, ১৯৯০ (শুক্রবার)

জানুয়ারী ২৭, ১৯৯০ (শনিবার)

জানুয়ারী ২৮, ১৯৯০ (রবিবার)

জানুয়ারী ২৯, ১৯৯০ (সোমবার)

জানুয়ারী ৩০, ১৯৯০ (মঙ্গলবার)

জানুয়ারী ৩১, ১৯৯০ (বুধবার)

তথ্যসূত্র

১৯৯০
জানুয়ারি
১৯০০
গান্ধীবাদ

গান্ধীবাদ  মহাত্মা গান্ধীর অনুপ্রেরণা, দৃষ্টি এবং জীবনের ধারণা ও নীতির ভিত্তি গড়ে ওঠা কার্যাবলীকে বুঝায়। এই ধারণাটি অহিংস প্রতিরোধের ধারণা প্রসূত, যা কখনও কখনও নাগরিক প্রতিরোধ নামেও পরিচিত।

আরও দেখুন 
 নাগরিক প্রতিরোধ
 গান্ধীগিরি
 খ্রিষ্টবাদ
 অহিংস প্রতিরোধ
 সত্যাগ্রহ
 তল্‌স্তোয়ান আন্দোলন
 অংশীদারিত্ব

টীকা 

 Gandhi today: a report on Mahatma Gandhi's successors, by Mark Shepard. Published by Shepard Publications, 1987. . Excerpts

তথ্যসূত্র 

 Fischer, Louis. The Essential Gandhi: An Anthology of His Writings on His Life, Work, and Ideas. Vintage: New York, 2002. (reprint edition) 

 Hardiman, David. Gandhi in His Time and Ours: The Global Legacy of His Ideas (2004)

বহি:সংযোগ 

 Gandhian Philosophy in Short
 Gandhian ideals
 Relevance of Gandhism in Modern Polity 
 Gandhian Trusteeship as an "Instrument of Human Dignity"
 Review of "Gandhian economics"
 Gandhian economics is relevant 
 Gandhism and Buddhism PDF
 Studies in Gandhism

 
রাজনীতিবিদ কর্তৃক রাজনৈতিক দর্শন
ভারতের রাজনীতি
ভারতের রাজনৈতিক মতবাদ
নামীয় রাজনৈতিক মতাদর্শ
হিন্দু দার্শনিক ধারণা
সরল জীবনযাপন
বোম্বাই নৌবিদ্রোহ

রাজকীয় ভারতীয় নৌবাহিনী বিদ্রোহ (বা, 'ভারতীয় নৌবাহিনী বিদ্রোহ', বা 'বোম্বে নৌবিদ্রোহ') হচ্ছে ১৯৪৬ সালের ১৮ ফেব্রুয়ারি মুম্বাই উপকূলে তৎকালীন রাজকীয় ভারতীয় নৌবাহিনীর নাবিকদের দ্বারা সংঠিত সাধারণ ধর্মঘট এবং পরবর্তী বিদ্রোহ। বোম্বে থেকে প্রাথমিকভাবে বিদ্রোহের সূচনা হয় এবং পরবর্তীতে পুরো ব্রিটিশ ভারত জুড়ে তা ছড়িয়ে পড়ে; এতে করাচি ও কলকাতা থেকেও সমর্থন পাওয়া যায় এবং শেষ পর্যন্ত মোট ৭৮টি জাহাজ, ২০টি তীরবর্তী প্রতিষ্ঠান এবং ২০,০০০ নৌবাহিনীর নাবিক যুক্ত হয়।

আরও দেখুন 
 টাইগার লিজিওন

নৌবাহিনী বিদ্রোহ:
 স্পিথেড ও নোর নৌবাহিনী বিদ্রোহ
 চিলির নৌবাহিনী বিদ্রোহ ১৯৩১
 ইন্ডিজে নৌবাহিনী বিদ্রোহ
 ক্রোনস্ট্যাড নৌবাহিনী বিদ্রোহ
 কিল নৌবাহিনী বিদ্রোহ
 ইনভেরগর্ডন নৌবাহিনী বিদ্রোহ
 লাশ নৌবাহিনী বিদ্রোহ
 রাজকীয় কানাডিয়ান নৌবাহিনী বিদ্রোহ ১৯৪৯

টীকা এবং তথ্যসূত্র

অধিক পঠন 
 Spector, Ronald. "The Royal Indian Navy Strike of 1946," Armed Forces and Society (Winter 1981) 7#2 pp 271–284
 Bell, Christopher M. Naval Mutinies of the Twentieth Century: An International Perspective  pp212–232. 
 Metcalf, Barbara Daly, and Thomas R. Metcalf. A Concise History of Modern India

বহিঃসংযোগ 
 'The Tribune: RIN Revolt – The lesser known revolt
 'Madan Singh and B.C Dutt honoured at last'
 'Interview with Madan Singh, Vice president of the Central Strike Committee'
 'Goodbye to Madan the Mutineer'
 'A Statue of Stature'
 '60th anniversary of RIN revolt'
 'A marxist interpretation of the Events'
 http://www.dawn.com/weekly/dmag/archive/060219/dmag14.htm 
 https://web.archive.org/web/20080530101845/http://www.indiannavy.nic.in/under2ensigns.pdf
 Centre for South Asian Studies, School of Social & Political Studies, University of Edinburgh, http://www.csas.ed.ac.uk/index.php .
 'The Bombay Revolt, 1946', Beyond the Broadcast, BBC

নৌবাহিনী বিদ্রোহ
ভারতের স্বাধীনতা আন্দোলন
১৯৪৬-এ ভারত
১৯৪৬-এ সেনা ইতিহাস
ভারতীয় জাতীয় সেনা বিচার
রাজকীয় ভারতীয় নৌবাহিনী
ভারতের কমিউনিস্ট পার্টি
চিরি নদী

চিরি নদী বাংলাদেশ ও ভারতের একটি আন্তঃসীমান্ত নদী। এটি বাংলাদেশের উত্তর-পশ্চিমাঞ্চলের রংপুর বিভাগের দিনাজপুর, জয়পুরহাট ও রাজশাহী বিভাগের নওগাঁ এবং ভারতের দক্ষিণ দিনাজপুর জেলার একটি নদী। নদীটির দৈর্ঘ্য ৩৮ কিলোমিটার, প্রস্থ ৫০ মিটার, গভীরতা ২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক চিরি নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৪১। এই নদী অববাহিকার আয়তন ১৫৪ বর্গকিলোমিটার।

উৎপত্তি 
চিরি নদী দিনাজপুর জেলার বিরামপুর উপজেলার জোতমাধব বিল থেকে উৎপত্তি লাভ করে মাত্র ৯ কিলোমিটার বাংলাদেশে প্রবাহিত হয়ে বিরামপুরে সীমান্ত দিয়ে ভারতে প্রবেশ করেছে।

অন্যান্য তথ্য
নদীটির পানিপ্রবাহ মৌসুমি প্রকৃতির। এই নদীতে জোয়ার- ভাটার প্রভাব নেই। সাধারণত বন্যাও হয় না।

তথ্যসূত্র

 

পশ্চিমবঙ্গের নদী
এশিয়ার আন্তর্জাতিক নদী
নওগাঁ জেলার নদী
দক্ষিণ দিনাজপুর জেলার নদী
জয়পুরহাট জেলার নদী
দিনাজপুর জেলার নদী
বাংলাদেশের নদী
চিকনাই নদী

চিকনাই নদী বাংলাদেশের উত্তর-পশ্চিমাঞ্চলের নাটোর এবং পাবনা জেলার  একটি নদী। নদীটির দৈর্ঘ্য ৫৭ কিলোমিটার, গড় প্রস্থ ৫১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক চিকনাই নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৩৯।

বর্ণনা
বর্ষাকালে এবং বন্যার সময়ে পদ্মা থেকে আসা অতিরিক্ত পানি চিকনাই নদী দিয়ে প্রবাহিত হয়ে ইছামতী নদীতে পতিত হয়। চিকনাই নদীতে প্রচুর মাছ পাওয়া যায়।

নদী পার্শ্ববর্তী গ্রাম

চিকনাই নদীটি যেসকল গ্রামের পাশ দিয়ে প্রবাহিত হয়েছে তার মধ্যে অন্যতম কয়েকটি গ্রাম হলো চান্দাই, সাতৈল, বড় গাড়ফা। নদীটি বড় গাড়ফা ও দিয়ার গাড়ফা নামক ২টা গ্রামের সীমানা হিসেবেও ব্যবহৃত হয়।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

নাটোর জেলার নদী
পাবনা জেলার নদী
বড়াইগ্রাম উপজেলা
চাটমোহর উপজেলা
আটঘরিয়া উপজেলা
ফরিদপুর উপজেলা
সাঁথিয়া উপজেলা
বাংলাদেশের নদী
সর্বাধিক জনপ্রিয় ওয়েবসাইটের তালিকা

এটি বিশ্বে সর্বাধিক জনপ্রিয় ওয়েবসাইটসমূহের তালিকা, যা সিমিলারওয়েব কর্তৃক "শীর্ষ ওয়েবসাইট ক্রম" হিসেবে মাসিক ভিত্তিতে প্রকাশিত হয়।

ওয়েবসাইটের তালিকা 
পহেলা এপ্রিল, ২০২২ পর্যন্ত হালনাগাদকৃত।

তথ্যসূত্র

টিকা

ওয়েবসাইট
২১-শতাব্দি সম্পর্কিত তালিকা
সবচেয়ে জনপ্রিয় মিডিয়ার তালিকা
ওয়েবসাইটের তালিকা
সান পেদ্রো দে তিকিনা

সান পেদ্রো দে তিকিনা হল বলিভিয়ার লা পাজ বিভাগের অন্তর্ভুক্ত একটি শহর। তিতিকাকা হ্রদের উত্তর ও দক্ষিণ অংশের মধ্যে যোগাযোগের একমাত্র জলপথ তিকিনা প্রণালীর দক্ষিণ-পশ্চিম তীরে কোপাকাবানা উপদ্বীপের দিকে এই শহর অবস্থিত। কোপাকাবানা থেকে বলিভিয়ার রাজধানী লা পাজ যেতে হলে এই শহর থেকে তিকিনা প্রণালী পেরিয়ে অপরতীরে সান পাবলো দে তিকিনা হয়ে যাওয়া ছাড়া অন্য পথ নেই।

অবস্থান
বলিভিয়ার একেবারে পশ্চিম সীমান্তের কাছে অবস্থিত সান পেদ্রো শহরের অবস্থান সান পেদ্রো দে তিকিনা পৌর এলাকার একেবারে কেন্দ্রস্থলে। আন্দেস পর্বতমালার সুউচ্চ আলতিপ্লানো উচ্চভূমিতে অবস্থিত এই শহরের উচ্চতা সমুদ্রপৃষ্ঠ থেকে ৩৮৪৬ মিটার। এর পাশ দিয়ে বয়ে যাওয়া তিকিনা প্রণালী ঐ স্থানেই সঙ্কীর্ণতম, মাত্র ৮০০ মিটার চওড়া। পশ্চিম ও পুর্বে আন্দেসের দুই সুউচ্চ পর্বতশৃঙ্খল কর্ডিলেরা অক্সিডেন্টাল ও কর্ডিলেরা সেন্ট্রাল উত্তর থেকে দক্ষিণে বিস্তৃত। এত উঁচু অবস্থানের কারণে এ' শহরের জলবায়ু যথেষ্ট শীতল। তবে সারাবছরই উষ্ণতা মোটামুটি একই রকম থাকে। দিনে-রাতেও উষ্ণতার পার্থক্য কম, কিন্তু গরমকাল ও শীতকালের তাপমাত্রার পার্থক্য অনেকক্ষেত্রেই এমনকী তার থেকেও কম। এই ধরনের জলবায়ুকে সাধারণত দৈনিক-ঋতু জলবায়ু (জার্মান ভাষা - Tageszeitenklima, উচ্চারণ -টাগেসৎসাইটেনক্লিমা) বলে অভিহিত করা হয়ে থাকে। শহরের সারা বছরের গড় উষ্ণতা ৮° সেন্টিগ্রেড। শীতকালে জুন/জুলাই মাসে গড় তাপমাত্রা যেখানে ৬° সেন্টিগ্রেড, গরমকালে নভেম্বর/ডিসেম্বর মাসে সেই তাপমাত্রা ১০° সেন্টিগ্রেডের চেয়ে বেশি নয়। শহরে সারা বছর বৃষ্টিপাতের মোট পরিমাণ ৭০০ মিলিলিটার। এই বৃষ্টির বেশিরভাগটাই শীতকালেই হয়ে থাকে। গ্রীষ্ম এখানে যথেষ্টই শুষ্ক।

পরিবহন
লা পাজ থেকে উত্তর-পশ্চিমে এই শহরের স্থলপথে দূরত্ব ১০৭ কিলোমিটার। লা পাজ থেকে বাঁধানো হাইওয়ে রুটা - ২ উয়ারিনা হয়ে তিকিনার অপর তীরে সান পাবলো দে তিকিনা শহরে এসে উপস্থিত হয়। এরপর প্রণালী পেরিয়ে এই রাস্তা প্রথমে আরও ৭ কিমি দূরে কোপাকাবানা পৌঁছয় ও তারপর আরও ৮ কিমি দূরে পেরু সীমান্তের খাসানি পর্যন্ত বিস্তৃত হয়।

জনসংখ্যা
গত বিশ বছরে এই শহরের জনসংখ্যা উল্লেখযোগ্য ভাবে হ্রাস পেয়েছে।

এই অঞ্চলের জনসংখ্যার বেশির ভাগটাই আইমারাভাষী। এমনকী সান পেদ্রো দে তিকিনা পৌর এলাকার ৯২.৫% মানুষই আইমারা ভাষাতেই কথা বলে থাকেন।

গুরুত্ব
১৮৭৯-১৮৮৪ সালের প্রশান্ত মহাসাগরীয় যুদ্ধে চিলির কাছে পরাজয়ের ফলে প্রশান্ত মহাসাগরের সাথে সংযোগ হারিয়ে বলিভিয়া এখন একটি সম্পূর্ণ স্থলবেষ্টিত দেশ। তার সম্পূর্ণ সামরিক নৌবল এখন তাই তিতিকাকা হ্রদেই সীমাবদ্ধ। সান পেদ্রোকে আশ্রয় করেই তা কাজ করে। সেই হিসেবে বলিভিয়ার একমাত্র সামরিক বন্দর এখন এই শহর, যাকে কেন্দ্র করে বলিভীয় নৌবাহিনী মাঝে মাঝে মহড়ার আয়োজনও করে থাকে।

তথ্যসূত্র

বহিঃসংযোগ
 Municipio San Pedro - Übersichtskarten Nr. 21702
 Municipio San Pedro - Detailkarte und Bevölkerungsdaten (PDF; 316 kB) (স্পেনীয়)
 Departamento La Paz - Sozialdaten der Municipios (PDF; 11,63 MB) (স্পেনীয়)

বলিভিয়ার জনবহুল স্থান
কালীগঙ্গা নদী

কালীগঙ্গা নদী বাংলাদেশের কুষ্টিয়া-ঝিনাইদহ জেলার উপর দিয়ে প্রবাহিত একটি নদী।  নদীটির দৈর্ঘ্য ৩৫ কিলোমিটার।

বর্ণনা
কালীগঙ্গা নদী কুষ্টিয়া জেলার সদর উপজেলার ছেউড়িয়ায় অবস্থিত গড়াই নদী থেকে পানিপ্রবাহ গ্রহণ করে সোজা দক্ষিণে প্রবাহিত হয়ে ঝিনাইদহ সদর উপজেলায় প্রবেশ করেছে এবং পরে শৈলকুপা উপজেলার দিগনগর ইউনিয়নে প্রবহমান কুমার নদে পতিত হয়েছে।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

কুষ্টিয়া জেলার নদী
ঝিনাইদহ জেলার নদী
কুষ্টিয়া সদর উপজেলা
কুমারখালী উপজেলা
বাংলাদেশের নদী
শৈলকুপা উপজেলা